CELEX: 62012TN0053
Language: mt
Date: 2012-02-12 00:00:00
Title: Kawża T-53/12: Rikors ippreżentat fit- 12 ta’ Frar 2012 — CF Sharp Shipping Agencies Pte vs Il-Kunsill

24.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 89/29
            
         Rikors ippreżentat fit-12 ta’ Frar 2012 — CF Sharp Shipping Agencies Pte vs Il-Kunsill
   (Kawża T-53/12)
   2012/C 89/48
   Lingwa tal-kawża: l-Ingliż
   
      Partijiet
   
   
      Rikorrenti: CF Sharp Shipping Agencies Pte Ltd (Singapor, Singapor) (rappreżentanti: S. Drury, solicitor, K. Adamantopoulos u J. Cornelis, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla r-Regolament ta’ Implementazzjoni (UE) Nru 1245/2011 (1) u r-Regolament tal-Kunsill (UE) Nru 961/2010 (2)
                  ab initio u b’effett immedjat sa fejn jikkonċerna l-inklużjoni tar-rikorrenti fl-Anness VIII tar-Regolament Nru 961/2010, u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tlett motivi.
   
               (1)
            
            
               L-ewwel motiv, fejn issostni li l-konvenut, peress li jiddikjara li r-rikorrenti hija kumpannija fittizja tal-Islamic Republic of Iran Shipping Lines, fejn din tal-aħħar hija l-proprjetarja kif ukoll għandha kontroll tar-rikorrenti, ippreżenta l-fatti b’mod manifestament żbaljat u wettaq żball manifest fl-applikazzjoni tal-Artikolu 16(2)(d) tar-Regolament tal-Kunsill Nru 961/2010 billi inkluda r-rikorrenti fl-Anness VIII tal-imsemmi regolament.
            
         
               (2)
            
            
               It-tieni motiv, fejn issostni li l-konvenut kiser l-obbligu ta’ motivazzjoni tiegħu li jinsab fl-Artikolu 296 TFUE u l-Artikolu 36(3) tar-Regolament Nru 961/2010.
               
                           —
                        
                        
                           It-tielet motiv, fejn issosnti li n-nuqqas ta’ osservanza tal-obbligu ta’ motivazzjoni tal-konvenut wassal għal ksur tad-drittijiet tad-difiża tar-rikorrenti, b’mod partikolari d-dritt għal smigħ u d-dritt għal stħarriġ ġudizzjarju effettiv.
                        
                     
         
      (1)  Regolament ta’ Implimentazzjoni tal-Kunsill (UE) Nru 1245/2011, tal-1 ta’ Diċembru 2011, li jimplimenta r-Regolament (UE) Nru 961/2010 dwar miżuri restrittivi kontra l-Iran (ĠU L 319, p. 11).
   
      (2)  Regolament tal-Kunsill (UE) Nru 961/2010, tal-25 ta’ Ottubru 2010, dwar miżuri restrittivi kontra l-Iran u li jħassar ir-Regolament (KE) Nru 423/2007 (ĠU L 281, p. 1).